OpenLLM-France/wikimedia huggingface dataset:
# Azken garaipena

Azken garaipena (2011), Iban Zalduaren gidoia eta Julen Ribasen irudiekin osatutako komikia da. 2052. urtean kokatutako istorio honek zientzia-fikzioa eta genero beltza uztartzen ditu.

## Argumentua

Azken garaipenak ukronia bat plantetatzen du, hau da, historiako gertakari bat aldatu eta horrek eragindako kate-erreakzioan oinarritzen du narrazioa. Nolakoa litzateke gure egoera 2052. urtean, Hitler-ek II. Mundu gerra irabazi izan balu? Hori da komikiaren planteamentua. Protagonista, polizia kriminaleko teniente bat da, Sigrid Frisch. Krimen misteriotsu batzuk ikertu behar ditu Alemanian: hilotz batzuk hasiko dira agertzen, eta denon harridurarako, zilborra dute. Orduan hasiko da abentura korapilotsua.
Kontakizunak zientzia-fikzioa eta genero beltza uztartzen ditu, askotariko irakurketa mailak eskainiz. Besteak beste, historiako gertakarien berrikustea, irakurketa metanarratiboa, eta zientzia fikzioa eta errealismo zorrotzena uztartzea.

## Sariak

Komiki honekin, egileek 2012ko euskarazko Haur eta Gazte Literara alorreko Euskadi saria jaso zuten. Sari hau komiki bati eman zitzaion lehenengo aldia izan zen. 2013an, OEPLIk, Haur eta Gazte Liburuetarako Espainiako Erakundeak, IBBYren Ohorezko Zerrendarako aukeratu zuen. Zerrenda horretan Espainiako estatu osoko bederatzi lan aukeratzen dira bi urtean behin, Azken garaipena izanik zerrendako komiki bakarra.
Gazteentzako lan gisa aurkeztu bada ere, bada esaten duenik helduentzako obra dela.
Azken garaipena Xabiroi komiki aldizkarian atalka argitaratu zen lehenbizi, baina liburu formatuan ere eskuragarri dago Ikastolen Elkarteak argitaraturik.

## Erreferentziak

* 1 2 Kultura eta Hizkuntza Politika, Kultura sustatu. Euskadi Literatura Sariak. (Noiz kontsultatua: 2017-10-03).
* ↑ E-gorblog. "Azken garaipena" komikia, 2012ko Euskadi Literatura Sarien euskarazko haur eta gazte literaturazko lanik onenaren saria!. (Noiz kontsultatua: 2017-10-03).
* ↑ E-gorblog. Beste sari bat "Azken garaipena"rentzat!. (Noiz kontsultatua: 2017-10-03).
* ↑ Entzun aldizkaria. Azken garaipena. (Noiz kontsultatua: 2017-10-03).

## Kanpo estekak

* Datuak: Q65217110
# Azkena Rock Festival

Azkena Rock Festival (maiz ARF gisa laburtua) urtero Gasteiz hirian ekaina aldera ospatzen den musika jaialdia da, Mendizabala auzoan. Ekainaren bigarren erdialdera burutu ohi da, baina lehenengo edizioak irailean antolatu zituzten. Bere antolatzailea Last Tour International kontzertu sustatzailea da.
Eszenatokietatik igaro diren tlde ezagunen artean Pearl Jam, Iggy Pop & The Stooges, The Cramps, The Hellacopters, Wilco, Alice Cooper, Scorpions, ZZ Top, Dinosaur Jr, The Lemonheads, Supersuckers, The Bellrays, The Sonics, Social Distortion, Queens of the Stone Age, Ray Davies, Bad Religion, Sex Pistols, Deep Purple, The Black Crowes, Mark Lanegan, Ryan Adams, Turbonegro, Violent Femmes, Los Deltonos, Sex Museum, The Pogues, Juliette and The Licks, The Waterboys, Clawfinger, Hanoi Rocks edo Fun Lovin' Criminals ditugu.
Jada beregain hainbat urteko ekitaldiak ospatuak dituelarik Euskal Herriko musika jaialdi garrantzitsuenen artean kokatu da.

## Euskal taldeak ARFn

2003an Petti eta Zein?, 2004an Bide Ertzean eta Kuraia, 2005ean Split 77, 2006an Berri Txarrak eta Sharon Stoner, 2007an SextySexers eta 2008an Sorkun eta Las Culebras taldeek parte hartu dute jaialdiaren aurreko edizioetan.

## Ikus, gainera

* Euskal Herriko musika garaikidea

## Kanpo estekak

* (Gaztelaniaz) (Ingelesez) (Frantsesez)Azkena Rock Festival jaialdiaren webgune ofiziala
* (Gaztelaniaz) Azkena Rock Festival jaialdiari buruzko eztabaidagunea
* Datuak: Q3755289
* Multimedia: Azkena Rock Festival / Q3755289
# Azkenaz beste

Azkenaz beste Anjel Lertxundi oriotar idazlearen eleberri bat da, 1996an Alberdania argitaletxeak plazaratua.

## Ikus, gainera

* Euskarazko liburu ezagunen zerrenda

## Kanpo estekak

* Liburuaren aipamena, Alberdania argitaletxearen webgunean.
* Datuak: Q12254578
# Azken tangoa

Azken tangoa Negu Gorriak euskal hip hop musika taldearen abesti bat da. 1990an Negu Gorriak diskoaren barnean kaleratu zuten. Hitzak eta musika taldeak berak moldatu zituen.

## Kanpo estekak

* Azken tangoa abestia entzungai
* Datuak: Q12254575
# Azken judizioko eguna (Gérôme)

Azken judizioko eguna (frantsesez: 'Le Jour du jugement dernier') Jean-Léon Gérôme margolari frantsesak 1861an egin zuen olio mihise gainekoa da. Koadroak gizon baten arima pisatzeko unea irudikatzen du Jainkoaren begiradapean. Bilduma pribatu baten parte da.

## Deskribapena

Margolan bertikala da, 52 × 43 zm.koa. Koadroak zeruan gertatzen den ekintza erakusten da, hodeien gainean. Bi elementu nabarmentzen dira balantza batean: bi erretilu; ezkerraldean, beherago dagoena, txerri luzanga bat ikus daiteke. Bigarren erretiluan, altua, giza garezurrez osatutako mendi bat ikusten da, eta otomandar aberats bat dago haien gainean. Eskuineko erretiluaren azpian, hegal beltzak dituen eta arrosaz jantzita dagoen aingeru batek gorantz bultzatzen du. Ezkerrean, eszena osoa menperatzen, Jainkoaren begiak eragiketari begiratzen dio.
Egileak ez zuen lan honen esanahiari buruzko azalpenik eman. Bere biografiarekin harremana izan dezake 1861 duelu batean zaurituta izan zelako.
Artistaren sinadura eskuineko platertxoaren ezkerreko ertzean dago.

## Erreferentziak

* ↑ https://www.artrenewal.org/artworks/le-jour-du-jugement-dernier/jean-leon-gerome/6907
* ↑ Jean Léon Gérôme : L'Histoire en spectacle, Flammarion, 2010, 372 or. (ISBN 978-2081241862), 343.or.

## Kanpo estekak

* Datuak: Q125876691
# Lili Boulanger

Marie-Juliette Olga "Lili" Boulanger (1893ko abuztuaren 21a - 1918ko martxoaren 15a) Frantzia aldeko musikagilea izan zen. Nadia Boulanger musikagile eta musika irakaslearen ahizpa gazteena izan zen.

## Bizitza

Musikari hertsiki lotutako familia batean jaio zen Boulanger, eta 5 urte betetzerako ikasi zuen organoa jotzen. Pianoa, biolontxeloa eta harpa ere jotzen zituen. Diotenez, testuak irakurtzen ikasi aurretik ikasi zuen partiturak irakurtzen. 6 urterekin, berriz, Gabriel Faurérekin egin zituen lehen ikasketa saioak. Familiako laguna zen musikagilea, eta gaztetatik ohartu zen Boulangerrek bazuela musikarako berezko gaitasun bat. Txikitan izandako pneumonia batek bizi osoa baldintzatu zion, baina, gaixotasunari aurre eginda, solfeoa ikasten hasi zen etxean, bere ahizpa nagusi Nadia Boulangerrekin. Ondoren sartu zen Parisko kontserbatorioan, 12 urte bete berritan, eta han ohartu ziren maisu eta ikaskideak Boulangerrek zuen dohain bereziaz.
1912an Erromako konposizio saria irabazi zuen lehen emakumea izan zen eta hurrengo urtean arrakasta lortu zuen. 1916an itzuli zen berriz Italiara, baina, geroz eta ahulago zegoen osasunez. Salmoak amaitu, eta beste zenbait lan ere egin zituen; hala nola biolontxelorako, flautarako, pianorako eta orkestrarako 'Udaberriko goiza' eta harizko instrumentuentzako 'Arratsalde tristea'.

## Erreferentziak

* 1 2 Galardi F. Agirre, Maider. (2018-03-14). «Bizitza efimero bat betiereko musikan» Berria CC BY-SA 4.0 lizentziapean.
* Datuak: Q230412
* Multimedia: Lili Boulanger / Q230412
# Lili Elbe

Lili Elbe (Vejle, Danimarka, 1882 – Dresde, Alemania, 1931) Einar Magnus Andreas Wegener izenarekin jaio zen artista izan zen. Danimarkar transgenero emakume hau, sexu berresleitze kirurgiari men egin zion lehenengo pertsona da. Einar Wegener izenarenekin margolari ospetsua izan zen, baina Lili bezala ere aurkezten zuen bere burua. Hasiera batean Einarren lehengusina zela Lili esaten zuen. 1930. urtean sexu aldaketa gauzatu zuenean izena ofizialki aldatu zuen eta margotzeari utzi zion.
Bere autobiografia 1933. urtean argitaratu zen, “Gizonezkotik emakumezkora” izenarekin. The Danish Girl filmak kontatzen du Lili Elberen istorioa.

## Lili eta Gerda

Lilik, gizon bezela ezagutu zuen Gerda, ezkondu zenez geroztik, baita alargundutakoan ere, Gerda Wegener izena erabili zuen artista. Kopenhagueko arte eskolan ezagutu zuten elkar eta 1904. urtean ezkondu ziren, Lilik 22 urte zituela eta Gerdak 19. Biak ilustratzaile bezala egin zuten lan. Lili paisaien irudietan espezializatu egin zen eta Gerda liburu ilustratuetan eta moda aldizkarietan. Lilik soinekoengan zuen jaidura eta lilura nabaritzen hasi zen eta egun batean soineko bat jantzita, Gerdarentzat pausatzen ibili zen. Italia eta Frantziatik zehar bidaiatu zuten eta azkenik Parisen finkatu ziren, han Lilik betiko emakume bezala bizitzea erabaki zuen.
1907an Lilik Neuhausens saria lortu zuen, Kunstnernes Efterårsudstilling, Vejle Art Museum eta Pariseko Salon d'Automne-n erakutsi ondoren.

## Lili

Behin Gerdak bere modeloa ordezkatzeko eskatu zion Einarri, haren hankak ordezteko soineko, galtzeta eta takoidun oinetako batzuk ipini behar izan zituen. Janzkera horrekin oso eroso sentitu zen Lili. Handik denbora gutxira, Gerda ospetsu egin zen kolore hurritzeko begiak zituen neska eder baten erretratuak egiteagatik. 1913an Gerdak margotzeko gustukoen zuen emakumea haren senarra zela desestali zen.
Horren ondoren 1920 eta 1930. urteen artean Lili erregularki jantziko da emakumez, jaialdietara horrela joanez eta haren etxera heltzen ziren bisiten aurrean Lili bezala aurkeztuz bere burua. Soilik haien lagunik hoberenak zekiten Lili emakume transgenero bat zela, gainerakoen aurrean, Lili, Einarren lehengusina zela esaten zuten.

## Kirurgia

1930ean Alemaniara joan zen kirurgia burutzera, garai hartan oraindik oso esperimentala zena. 2 urteko aldian 5 operazio gauzatu ziren.
Lehenengoan genitalak erauzi zizkioten. Bigarrena obarioen transplante bat izan zen, 26 urteko beste emakume batengandik hartutakoak. Hirugarren eta laugarrenak obario horien erauzketak izan ziren, bere gorputzak arbuiatzen baitzituen. Azkenik umetoki baten transplantea egin zioten, helburua seme alabak eduki ahal izatea zen, zoritxarrez porrot bat izan zen.

## Heriotza

1931. urtean hil egin zen, haren azken ebakuntzaren ondorioz.
* Datuak: Q1140735
* Multimedia: Lili Elbe / Q1140735
# Lilia Akhaimova

Lilia Igorevna Akhaimova, errusieraz Лилия Игоревна Ахаимова, (Vladivostok, Errusia, 1997ko martxoaren 17a) gimnastikan aritzen den kirolari errusiarra da.
2020ko Udako Olinpiar Jokoetan, Tokio 2020an (Tokio), esku hartu, eta urrezko domina eskuratu zuen Taldeka emakumezkoen kategorian, ROC ordezkatuz; AEBko taldearen (zilarrezko domina) eta Erresuma Batuko taldearen (brontzezko domina) aurretik sailkatu zen ROCeko taldea. Honako hauek osatzen zuten gimnasta taldea: Lilia Akhaimova, Viktoria Listunova, Angelina Melnikova eta Vladislava Urazovak. Kontuan izan, NOBek (Nazioarteko Olinpiar Batzordea) ezarritako zigorra zela medio, Tokioko 2020ko Udako Olinpiar Jokoetan, errusiar kirolariek ezin izan zutela Errusiaren izenean esku hartu eta ROCen (Russian Olympic Committee) izenean eta banderapean lehiatu zirela.

## Olinpiar Jokoak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | ‘’Taldeka’’, emakumezkoa. |

## Erreferentziak

* ↑ «Lilia Igorevna Akhaimova» olympedia.org (Ingelesez)
* ↑ «Lilia Igorevna Akhaimova» olympics.com (Gaztelaniaz)

## Kanpo estekak

* Datuak: Q18637072
* Multimedia: Lilia Akhaimova / Q18637072
# Lili Kraus

Lili Kraus (hungarieraz: Kraus Lili, Budapest, 1903ko apirilaren 3a- Asheville, Ipar Carolina, 1986ko azaroaren 6a) jatorri hungariarreko pianista zen. Oso gazterik hasi zen pianoa ikasten, eta Béla Bartók eta Zoltán Kodályren ikaslea izan zen. 1922an Vienara joan zen, eta han Edward Steuermann eta Arthur Schnabelekin ikasi eta lan egin zuen. 1925ean, Vienako Musika Eskolako irakasle egin zuten. Orduan ezagutu zuen Mozarten musika. 1931n irakaskuntza utzi eta kontzertuak ematen jarri zen. Mozarten musika interpretatzen espezialista izan zen, eta 1960ko hamarkadan haren pianorako kontzertu eta sonata guztiak interpretatu zituen. Haydn, Mozart, Beethoven eta Schuberten lanak ere jo izan zituen.
1967tik 1983ra bitartean Texas Christian University-n, Texasen, irakasle aritu zen.
Haren senarra Otto Mandl austriar filosofo judua zen; gero katoliko egin zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q465256
* Multimedia: Lili Kraus / Q465256
# Lili Marleen

Lili Marleen Norbert Schultze alemaniar konposatzaileak 1937an musikatutako abesti bat da. Hitzak aurretik sortuak dira, olerkitzat argitaratu baitzen Lehen Mundu Gerraren garaian, 1915ean, Hans Leip alemaniar gudariak idatzita. Abestia 1938an estreinatu zen, eta Bigarren Mundu Gerran sekulako ospea eta arrakasta lortu zuen. Hizkuntza ugaritara itzulia izan da; herrialde batzuetan martxa militar, kirol abesti edota kuarteleko abesti arrunt ere bilakatu da.

## Hitzak

Alemanezko jatorrizko hitzak hauek dira:
       Vor der Kaserne
       Vor dem großen Tor
       Stand eine Laterne
       Und steht sie noch davor
       So woll'n wir uns da wieder seh'n
       Bei der Laterne wollen wir steh'n
       Wie einst Lili Marleen.
       Unsere beide Schatten
       Sah'n wie einer aus
       Daß wir so lieb uns hatten
       Das sah man gleich daraus
       Und alle Leute soll'n es seh'n
       Wenn wir bei der Laterne steh'n
       Wie einst Lili Marleen.
       Schon rief der Posten,
       Sie blasen Zapfenstreich
       Das kann drei Tage kosten
       Kam'rad, ich komm sogleich
       Da sagten wir auf Wiedersehen
       Wie gerne wollt ich mit dir geh'n
       Mit dir Lili Marleen.
       Deine Schritte kennt sie,
       Deinen zieren Gang
       Alle Abend brennt sie,
       Doch mich vergaß sie lang
       Und sollte mir ein Leid gescheh'n
       Wer wird bei der Laterne stehen
       Mit dir Lili Marleen?
       Aus dem stillen Raume,
       Aus der Erde Grund
       Hebt mich wie im Traume
       Dein verliebter Mund
       Wenn sich die späten Nebel drehn
       Werd' ich bei der Laterne steh'n
       Wie einst Lili Marleen.
Euskarazko itzulpena honako hau da:
       Kuartelaren aurrealdean,
       atariaren aurrean,
       farola bat zegoen,
       eta oraindik han dago.
       Han berriz elkartuko gara,
       farolaren azpian egongo gara.
       Lehen bezalaxe, Lili Marleen.
       Gure bi itzalak
       bat ziruditen.
       Hainbeste maite ginen
       non itxura hori zuen.
       Eta jende guztiak ikusiko du,
       farolaren azpian egongo garenean.
       Lehen bezalaxe, Lili Marleen.
       Zaindariak berehala deiadar egin du
       "Ikuskatzea burutzen ari dira
       Hau hiru egun kostatuko zaik"
       Adiskide, banoak
       Orduan elkarri agur esaten genion
       Zurekin abestuz joango nintzen
       Zurekin, Lili Marleen
       Berak zure pausoak ezagutzen zituen
       zure ibilkera galaia
       arratsalde guztietan kiskaltzen zen
       nahiz eta ahaztua ninduen
       eta zeozer gertatuko balitzaidake
       Nor jarriko zen farolaren azpian
       Zurekin?, Lili Marleen
       Eremu isiletik
       Lurraren lurretatik
       Amets batean bezala mantentzen naute
       zure ezpain zoragarriak
       Gaueko lainoa pilatzen denean
       ni farolean egongo naiz
       Lehen bezalaxe, Lili Marleen

## Kanpo estekak

* (Ingelesez) Lili Marleen abestiaren orrialde ofiziala
* Joseba Aurkenerena: Lili Marleen kantuaren nondik norakoak
* Datuak: Q154968
* Multimedia: Lili Marlene / Q154968
# Lilia Esther Chaves de Azcona

Lilia Esther Chaves de Azcona (La Plata, 1917 – 1985) Argentinako irakasle eta ikerlaria izan zen La Platako Museoan, antropologia biologikoari eskainia. 1941ean Biologia Zientzietako Bigarren Hezkuntzako, Normala eta Bereziko Hezkuntzako irakaslearen titulua eskuratu zuen Humanitate eta Hezkuntza Zientzien Fakultatean eta Biologia Zientzietako lizentziatua Natura Zientzien Goi Mailako Eskolan eta Museoko Institutuan, biak La Platako Unibertsitate Nazionalean.

## Kanpo estekak

* Datuak: Q105704540
# Lilia Kisaragi

Lilia Kisaragi (japonieraz: 如月リリア, Ibaraki, Japonia, 1994ko urriaren 29a) , musika munduan KOKORO izen artistikoaz ere ezaguna, japoniar emakumezko modelo eta abeslari transgeneroa da.

## Bizitza

Ibarakiko prefeturan sortua, bere genero nortasunarekin bat ez zetorren gorputzean jaio zen. 19 urte zituenean sexua berresleitzeko ebakuntza egin zioten.
2014an emakume transgeneroentzako Miss International Queen edertasun lehiaketan parte hartu zuen bere herrialdea ordezkatuz.
2017tik 秘密のオト女 (japonieraz: Himitsu no Otome) musika taldeko kide da.

## Erreferentziak

* ↑ (Japonieraz) タイランドハイパーリンクス. (2014ko urriaren 21a). 日本人2名出場！ニューハーフ世界一コンテスト「ミス・インターナショナル・クイーン2014」が2014年11月7日開催. (Noiz kontsultatua: 2018ko urtarrilaren 26a).
* Datuak: Q47498573
# Lili bat

Lili bat euskal abesti herrikoia da. 1989an Mikel Laboak grabatu zuen 12 diskoan Joseba Sarrionandiaren hitzekin.
Abestiaren hainbat bertsio egin dira geroago, besteak beste, musikari hauek egin dute bertsio bat: Kalakan, Bibi, Audience, Elaudi, eta Imanol.
Maialen Lujanbiok poemaren bertsio berri bat sortu zuen 2015ean Bilbo Zaharra euskaltegiko hitzaldi batean Harkaitz Canorekin.
Ni ez naiz Mikel Laboa komiki-liburuko 24. orrian lili bat agertzen da, abesti honi keinu bat egiteko da.
* Mikel Laboa
* Lili bat
* Joseba Sarrionandia

## Hitzak

Hau da Joseba Sarrionandiaren poema.
* Lili bat
* hartu
* eta hostoz hosto
* erantzi
* eta harek zu ere
* amets
* eta harek zu ere
* erantzi
* eta hostoz hosto
* hartu
* lili bat.

## Erreferentziak

* ↑ Astiz, Iñigo. «Sarrionandia, hostoz hosto» Berria (Noiz kontsultatua: 2023-01-19).
* ↑ «12» www.badok.eus (Noiz kontsultatua: 2023-01-18).
* ↑ «"Lili bat" bilatzearen emaitza. Badok» Badok.eus (badok.eus) (Noiz kontsultatua: 2023-01-19).
* ↑ (Gaztelaniaz) «Maialen Lujanbio eta Harkaitz Cano - "Abesoj Aidnanoirras - 35 urte idazten" (2015/03/03)» Bilbo Zaharra Euskaltegia 2015-02-09 (Noiz kontsultatua: 2023-01-19).
* ↑ «Lili bat» www.badok.eus (Noiz kontsultatua: 2023-01-18).

## Ikus, gainera

* Baga, biga, higa
* Gure basterrak
* Txoria txori

## Kanpo estekak

* Lili bat abestia irakurri eta entzunMikel Laboa Katedra. Elkar
* Astiz, Iñigo. «Sarrionandia, hostoz hosto» Berria (Noiz kontsultatua: 2023-01-19).
* Maialen Lujanbio eta Harkaitz Cano - "Abesoj Aidnanoirras - 35 urte idazten (2015/03/03)Bilbo Zaharra Euskaltegia
* Datuak: Q116256588
# BSC Young Boys

BSC Young Boys (izen osoa Berner Sport Club Young Boys) Suitzako Berna hiriburuko futbol taldea da. Herrialdeko talde indartsuenetako bat da.
Bernako Stade de Suisse estadioan jokatzen ditu etxeko partidak.

## Historia

1898an sortu zuten Bernako Unibertsitateko lau ikaslek, Max eta Oscar Schwab anaiek eta Hermann Bauer eta Franz Kehrlik. Izenak "Mutil Gazteak" esan nahi du. 1898ko abenduaren 30ean bozketa egin uten FC Bernarekin bat egin edo ez, eta ezezkoak irabazi zuenez ordutik lehia handia izan da talde bien artean.
Hasierako urteetan emaitza bikainak lortu zituen, 1902an Suitzako txapeldunorde eta 1903an txapeldun. Bigarren Mundu Gerra aurretik 6 Liga irabazi zituen eta 7 aldiz txapeldunordea izana zen. 1925ean Bernako talde indartsuena zela erakutsi nahian hiriaren izena hartu zuen eta Berner Sport Club Young Boys bihurtu zen. Urte berean Wankdorf estadioa inauguratu zuen, 22.000 ikusle har zitzakeena.
1951ean Albert Sing entrenatzailea fitxatu zuen eta harekin emaitza bikainak izan zituen. 1957 eta 1960 artean Suitzako Liga lau aldiz jarraian irabazi zituen.
1986an Liga eta 1987an Kopa irabazi onderen maila apalagoan ibili zen hurrengo hemerkadan.
2018an berriz irabazi zuen Suitzako Liga eta urrezko aro berri bati hasiera eman zion. 2023 artean bost Liga eta bi Kopa irabazi ditu.

## Uniformea

* 2018-2019 ||
* 2019-2020 ||
* 2020-2021 ||
* 2021-2022 ||
* 2022-2023 ||

## Palmaresa
### Suitzan: 27

* Suitzako Super Liga (17): 1903, 1909, 1910, 1911, 1920, 1929, 1957, 1958, 1959, 1960, 1986, 2018, 2019, 2020, 2021, 2023, 2024
* Suitzako Kopa (8): 1930, 1945, 1953, 1958, 1977, 1987, 2020, 2023
* Suitzako Superkopa (1): 1986.
* Suitzako Ligaren Kopa (1): 1976

### Europan: 1

* Alpeetako Kopa (1): 1974

## Euskal taldeen aurkako partidak

Young Boysek kanporaketa bakarra jokatu du euskal taldeen aurka:
| Denboraldia | Txapelketa | Fasea | Etxekoa | Emaitza | Kanpokoa |
| 2009-10 | UEFA Kopa | 3. itzulia | Athletic Young Boys | 0-1 1-2 | Young Boys Athletic |

## Kanpo estekak

* Taldearen webgune ofiziala (Alemanez)
* Datuak: Q190526
* Multimedia: BSC Young Boys / Q190526
# BTK Batukada Taldea

BTK Batukada Taldea Usurbilen sortutako euskal musika talde bat da.
Lehen pausoak, 2006ko urtarrilean eman zituen. Usurbilgo Zumarte musika eskolaren laguntzarekin batukada ikastaro bat antolatu zen, eta honen ondorioz taldea sortu zen. Herri ezberdinetako jaietan jotzen du taldeak kaleetan barrena.

## Taldekideak eta instrumentuak

* Agurne, Lina eta Monika: Agogoak
* Nagore, Iñaki, Ainhoa eta Iñigo: Tanborinak
* Gorka: Cow Bell-a
* Txaflis: Sheikerra
* Iñaki: Tanborrak
* Ibai, Antton, Gari eta Praixku: Tinbak
* Ixak: Kaxa
* Jokin eta Iker: Surdoak
* Josu: Repenikea

## Kanpo estekak

* "BTK Batukada Taldea"ren webgune ofiziala
* Datuak: Q12254615
# BSH Hausgeräte

BSH Hausgeräte (B/S/H/ idatzia) etxetresna elektrikoak ekoizten dituen alemaniar konpainia da, Europako merkatuan liderra dena.
Bere produktuak merkaturatzeko erabiltzen dituen marka nagusiak Bosch eta Siemens dira. Taldeko beste marka batzuk Gaggenau, Neff, Thermador, Constructa, Viva eta Junkers (marka bereziak) eta Balay, Pitsos, Profilo eta Coldex (eskualdeko markak) dira.
Enpresak 61.000 langile baino gehiago ditu eta 13.400 milioi euro inguruko fakturazioa (2018).
1967an sortu zuten Robert Bosch GmbHren (Stuttgart) eta Siemens AGren (Munich) (Bosch/Siemens Hausgeräte GmbH) arteko joint venture gisa, eta 2015eko hasieratik Robert Bosch GmbH-rena da soilik.

## Kanpo estekak

* Webgune ofiziala
* Datuak: Q614920
* Multimedia: Bosch und Siemens Hausgeräte / Q614920